**ΕΙΣΑΓΩΓΗ ΛΟΓΟΤΕΧΝΙΑΣ**

**Ορισμός Λογοτεχνίας:**

Είναι η ενασχόληση με τον έντεχνο λόγο, τον λόγο που γίνεται με τέχνη. Είναι το σύνολο των λογοτεχνικών έργων ενός λαού ή μιας εποχής.

**Ορισμός Νεοελληνικής Λογοτεχνίας:**

Είναι το σύνολο των λογοτεχνικών έργων – γραπτών και προφορικών, επώνυμων και ανώνυμων – που έχουν γραφτεί σε γλώσσα νεοελληνική. Για να ανήκει συνεπώς ένα έργο στη νεοελληνική λογοτεχνία πρέπει πρώτα να είναι λογοτεχνικό, δηλαδή να έχει αισθητική αξία, φροντισμένη άρα μορφή με την οποία να απεικονίζεται ο πνευματικός – ψυχικός κόσμος του ανθρώπου.

**Λογοτεχνικά γένη: (είναι ευρείς κατηγορίες στις οποίες εντάσσονται τα μνημεία του λόγου)**

* Αφήγηση (πεζογραφία)
* Ποίηση
* Δράμα (θέατρο)

**Λογοτεχνικά είδη: (είναι μικρότερες υποδιαιρέσεις των λογοτεχνικών γενών)**

|  |  |  |  |
| --- | --- | --- | --- |
| **Λογοτεχνικά γένη** | Αφήγηση  | Ποίηση  | Δράμα  |
| **Λογοτεχνικά είδη**  | ΜυθιστόρημαΔιήγημα ΝουβέλαΠαραμύθιΤαξιδιωτική λογοτεχνία ΒιογραφίαΑυτοβιογραφίαΚ.α. | **Επώνυμη – ανώνυμη**ΕπικήΛυρικήΔραματική | ΤραγωδίαΚωμωδίαΜελόδραμαΜιούζικαλΚ.α. |

**Μυθιστόρημα:** είναι μια εκτεταμένη αφήγηση. Η ιστορία έχει πολλές πτυχές, είναι πολύπλοκη, με πολλά επεισόδια και εξελίσσεται σε πολλά επίπεδα χώρου και χρόνου. Οι ήρωες διαγράφονται με ολοκληρωμένο τρόπο.

**Διήγημα:** είναι σύντομη αφήγηση, με αρχή, μέση και τέλος, η έκταση της οποίας ποικίλλει. Συνδυάζει λιτότητα και πυκνότητα τόσο στη γλώσσα όσο και στο περιεχόμενο. Η ιστορία επικεντρώνεται γύρω από ένα βασικό γεγονός, με έναν κεντρικό ήρωα.

**Νουβέλα:** σε έκταση είναι ανάμεσα στο διήγημα και το μυθιστόρημα. Εξιστορεί γεγονότα σύγχρονα της εποχής που γράφτηκε, πραγματικά ή φανταστικά. Έχει ηθογραφικά στοιχεία και ψυχογραφίες των ηρώων, δεν εμβαθύνει όμως εξίσου στην πλοκή.

**Παραμύθι:** είναι φανταστική διήγηση που συνήθως αποτελείται από πολλά διαδοχικά επεισόδια. Η υπόθεση του δε δεσμεύεται από τον τόπο και τον χρόνο και τα πρόσωπά του είναι φανταστικά. Το παραμύθι συγκινεί και ψυχαγωγεί τον αναγνώστη.

**Ταξιδιωτική λογοτεχνία:** ο αφηγητής μας μεταφέρει τις εντυπώσεις του από μια χώρα ή μια περιοχή που έχει επισκεφθεί. Περιλαμβάνει τις εντυπώσεις του για τον τόπο, την ιστορία του, τους ανθρώπους, τη νοοτροπία και τον τρόπο ζωής τους. Έχει έντονο το προσωπικό και το υποκειμενικό στοιχείο. Είναι γραμμένη με ιδιαίτερο ύφος και τεχνική.

**Βιογραφία:** η αφήγηση της ζωής ενός επιφανούς ανθρώπου ή ιστορικού προσώπου γραμμένη από κάποιον τρίτο.

**Αυτοβιογραφία:** ένας άνθρωπος αφηγείται την ιστορία της ζωής του ή ένα μέρος της. Γράφεται σε χρόνο αρκετά μεταγενέστερο από τα όσα εξιστορεί (διακρίνεται από τα απομνημονεύματα, όπου δίνεται έμφαση στη συμμετοχή του αφηγητή σε ιστορικά γεγονότα και από το ημερολόγιο το οποίο δεν έχει ιδιαίτερη συνοχή και γράφεται με μικρή ή μηδενική απόσταση από τα συμβάντα που καταγράφει).

**Ποίηση:**

**Επώνυμη (προσωπική):** όσα κείμενα έχουν γραφτεί από γνωστούς ποιητές.

**Ανώνυμη (απρόσωπη):** τα έργα των οποίων ο αρχικός δημιουργός παραμένει άγνωστος.

* **Επική:** αποτελεί το αρχαιότερο είδος ποίησης. Είναι περιγραφή και αφήγηση λόγων, πράξεων, κατορθωμάτων θεών και ηρώων.
* **Λυρική:** εκφράζει τον συναισθηματικό κόσμο του ποιητή (χαρά, λύπη, ενθουσιασμός, αγωνία, κλπ)
* **Δραματική:** συνταιριάζει το έπος και τον λυρισμό σε μορφή θεατρική.

**ΣΤΟΙΧΕΙΑ ΤΕΧΝΙΚΗΣ ΚΕΙΜΕΝΟΥ (πεζογραφίας / αφήγησης)**

 **Ο αφηγητής είναι ένα φανταστικό πρόσωπο** που επινοεί ο συγγραφέας του έργου για να πει την ιστορία του. Έτσι δεν πρέπει να ταυτίζουμε τον συγγραφέα με τον αφηγητή.

**1. ΤΥΠΟΙ ΑΦΗΓΗΣΗΣ**

***i. Αφήγηση σε πρώτο πρόσωπο***

* Έχει τη δύναμη της προσωπικής μαρτυρίας, εξασφαλίζει αμεσότητα, πειστικότητα και αληθοφάνεια στην αφήγηση, της προσδίδει εμπιστευτικό, εξομολογητικό χαρακτήρα.

 ***ii. Αφήγηση σε δεύτερο πρόσωπο***

* Προσδίδει δραματικότητα στην αφήγηση.

***iii. Αφήγηση σε τρίτο πρόσωπο***

* Δημιουργεί την αίσθηση της αντικειμενικότητας, της αποστασιοποίησης από τα δρώμενα

**2. ΤΥΠΟΙ ΑΦΗΓΗΤΗ**

**Α)** Ανάλογα με την **οπτική γωνία** του αφηγητή: δηλαδή **«ποιος βλέπει»** την ιστορία και σε ποιο πρόσωπο αφηγείται:

**i)** αφήγηση με **μηδενική εστίαση**: η αφήγηση γίνεται σε **γ’ πρόσωπο**. Ο αφηγητής δε συμμετέχει στα γεγονότα, αλλά τα γνωρίζει όλα. Είναι παντογνώστης. Ξέρει περισσότερα από τα πρόσωπα της ιστορίας, γνωρίζει ακόμη και τις σκέψεις τους. Έτσι, η αφήγηση δεν εστιάζει σε κανένα πρόσωπο (μηδενική εστίαση)

**ii)** αφήγηση με **εσωτερική εστίαση**: η αφήγηση σε **α’ πρόσωπο**. Ο αφηγητής συμμετέχει στα γεγονότα είτε ως πρωταγωνιστής είτε ως αυτόπτης μάρτυρας. Η αφήγηση μάς αποκαλύπτει μόνον όσα γνωρίζει κάποιος δεδομένος ήρωας.

**B)** Ανάλογα με το **‘ποιος μιλάει’** {με τη φωνή ποιου ακούμε την ιστορία}

**i) Εξωδιηγητικός αφηγητής**

Αφηγητής που τοποθετείται έξω από την ιστορία που διηγείται και που συνήθως αγνοούμε την ταυτότητά του (π.χ. Ιλιάδα του Ομήρου).

**ii) Ενδοδιηγητικός αφηγητής**

- Αφηγητής δευτέρου βαθμού, ο οποίος μπορεί να είναι ένας από τους ήρωες της πρώτης ιστορίας και που αναλαμβάνει να διηγηθεί μια άλλη ιστορία (μεταδιήγηση) με ήρωα τον εαυτό του ή άλλα πρόσωπα.

- Πρόκειται για το φαινόμενο εγκιβωτισμού μιας ιστορίας μέσα στην άλλη

**Γ)** Ανάλογα με τον **βαθμό συμμετοχής του αφηγητή** στην ιστορία

**i) Ομοδιηγητικός αφηγητής**

* Αφήγηση σε πρώτο πρόσωπο. Ο αφηγητής μετέχει στην ιστορία:

- Ως κεντρικός ήρωας - αυτοδιηγητικός αφηγητής

 - Ως δευτερεύον πρόσωπο

- Ως μάρτυρας /θεατής

**ii) Ετεροδιηγητικός αφηγητής**

* Αφήγηση σε τρίτο πρόσωπο. Ο αφηγητής δεν μετέχει καθόλου ως πρόσωπο στην ιστορία που αφηγείται.

**3. ΑΦΗΓΗΜΑΤΙΚΟΙ ΤΡΟΠΟΙ ή ΕΙΔΗ ΑΦΗΓΗΣΗΣ**

Α. περιγραφή: λεπτομερής απόδοση, αναπαράσταση τόπων, καταστάσεων και χαρακτήρων.

Β. αφήγηση / διήγηση: εξιστόρηση γεγονότων, αφήγηση (ο αφηγητής περιγράφει τι συνέβη με δικά του λόγια ή εκθέτει σκέψεις και συναισθήματα των προσώπων, χωρίς άμεση παράθεση των λόγων τους)

Γ. διάλογος

Δ. μονόλογος

Ε. σχόλια του αφηγητή

Στ. σκέψεις των ηρώων – προσώπων που πρωταγωνιστούν

***Ρόλος - λειτουργία του διαλόγου***

* Προσδίδει στην αφήγηση δραματικότητα, φυσικότητα και ζωντάνια.
* Συντελεί στην πειστικότερη διαγραφή των χαρακτήρων - τα πρόσωπα αποκτούν αληθοφάνεια.
* Ο αναγνώστης αντλεί μέσω του διαλόγου πληροφορίες για πρόσωπα και γεγονότα.
* Εξυπηρετεί την εξέλιξη της δράσης - προετοιμάζει σκηνές που θα ακολουθήσουν.

***Ρόλος - λειτουργία της περιγραφής***

* Σκιαγραφεί τα πρόσωπα, στήνει το σκηνικό της δράσης και γενικά φωτίζει την αφήγηση με διάφορες άμεσες ή έμμεσες πληροφορίες.
* Προκαλεί αγωνία και αναμονή στον αναγνώστη με την επιβράδυνση της δράσης.
* Προσφέρει αισθητική απόλαυση στον αναγνώστη.

**4.** **ΧΡΟΝΟΣ**

Α. χρόνος της ιστορίας: είναι ο πραγματικός χρόνος που έγιναν τα γεγονότα της ιστορίας του έργου

Β. χρόνος αφήγησης: είναι ο χρόνος ( η χρονική σειρά) που επιλέγει ο αφηγητής να μας πει τα γεγονότα της ιστορίας

Π.χ. ο Όμηρος είναι  ο δημιουργός της Οδύσσειας

Α. χρόνος της ιστορίας: άλωση της Τροίας, =>περιπέτειες Οδυσσέα και συντρόφων,=> Οδυσσέας στην Καλυψώ,=> επιστροφή στην Ιθάκη, => μνηστηροφονία

Β. χρόνος αφήγησης: συμβούλιο θεών, σχέδιο Αθηνάς, ο Οδυσσέας στην Καλυψώ ήδη (in media res)

Άλλοτε οι δυο χρόνοι είναι ίδιοι και άλλοτε διαφέρουν. Έτσι μπορεί να έχουμε:

* **Ευθύγραμμη σειρά** - χρονική ακολουθία.
* Ανάληψη (flashback): **αναδρομική αφήγηση** γεγονότων που είναι προγενέστερα από το σημείο της ιστορίας όπου βρισκόμαστε.
* Πρόληψη (flashforward): **πρόδρομη αφήγηση** που ανακαλεί εκ των προτέρων γεγονότα, τα οποία στην ιστορία θα διαδραματιστούν αργότερα **(προοικονομία)**. αν αφηγείται ένα παλιότερο γεγονός (σαν να το θυμάται) λέμε ότι κάνει **αναδρομή στο παρελθόν**.(flashback)

**5.**  **ΕΚΦΡΑΣΤΙΚΑ ΜΕΣΑ**

* Μεταφορές=> το κορμί του ήταν λαμπάδα, είχε μυαλό ξυράφι
* Παρομοιώσεις=> το κορμί του ίσιο σαν λαμπάδα, ήταν γρήγορος σαν ελάφι
* Προσωποποιήσεις=> κλαίνε τα δέντρα, τρέμουν τα βουνά, ο ήλιος χαμογέλασε
* Ειρωνεία=> ωραία τα κατάφερες!
* Επαναλήψεις=> «δεν είναι αλήθεια, δεν είναι αλήθεια» φώναξε
* Ασύνδετο σχήμα=> έτρεξε, τον άρπαξε , τον έριξε κάτω, πάλεψε, χτύπησε, χτυπήθηκe
* Κ.α.

**ΣΤΟΙΧΕΙΑ ΤΕΧΝΙΚΗΣ ΠΟΙΗΜΑΤΟΣ**

* Βασικά γνωρίσματα του ποιήματος είναι ο **στίχος** και η **στροφή.**

**Ο στίχος** (μια γραμμή του ποιήματος) ανάλογα με τον αριθμό των συλλαβών είναι από πεντασύλλαβος σε δεκασύλλαβος (με ελάχιστες εξαιρέσεις).

**Οι στροφές** (στροφή = ένα κομμάτι του ποιήματος) ανάλογα με τον αριθμό των στίχων που έχουν είναι: δίστιχες, τρίστιχες, τετράστιχες κλπ.

Υπάρχουν και ποιήματα, που είναι γραμμένα **σε ελεύθερο στίχο**, χωρίς στροφές και ομοιοκατάληκτους ισοσύλλαβους στίχους.

* **Χαρακτηριστικά του στίχου**

**Ο ρυθμός** είναι η αρμονία του στίχου, χάρη στην οποία ένα ποίημα μπορεί να μελοποιηθεί και να γίνει τραγούδι.

**Το μέτρο** είναι ο αριθμός των τονισμένων και άτονων συλλαβών του στίχου, για να έχουμε ρυθμό και αρμονία.

**Η ομοιοκαταληξία ή ρίμα** είναι η ομοηχία (μοιάζουν ακουστικά) των τελευταίων συλλαβών σε δύο ή περισσότερους στίχους.

|  |
| --- |
| *Έχουν ομοιοκαταληξία κατά ζεύγη (ο α΄ με τον β΄ και ο γ΄ με τον δ΄)* |

***a) Ζευγαρωτή ομοιοκαταληξία:***

*συ που κόσμους κυβερνάς (α)*

*και ζωή παντού σκορπάς (β)*

*άκου τούτη τη στιγμή (γ)*

*των παιδιών σου τη φωνή (δ)*

***β) Πλεχτή ομοιοκαταληξία:***

|  |
| --- |
| *Έχουν ομοιοκαταληξία κατά ζεύγη (ο α΄ με τον γ΄ και ο β΄ με τον δ΄ πλέκονται)* |

*σε γνωρίζω από την κόψη (α)*

*του σπαθιού τη φοβερή (β)*

*σε γνωρίζω από την όψη (γ)*

*που με βια μετράει τη γη (δ)*

***γ) Σταυρωτή ομοιοκαταληξία***

|  |
| --- |
| *Έχουν ομοιοκαταληξία κατά ζεύγη (ο α΄ με τον δ΄ και ο β΄ με τον γ΄ πλέκονται)* |

*από φλόγες η Κρήτη ζωσμένη (α)*

*τα βαριά της σίδερα σπα (β)*

*και σαν πρώτα χτυπιέται χτυπά (γ)*

*και γοργή κατεβαίνει (δ)*

***γ) μικτή ομοιοκαταληξία: έχουμε όταν οι στίχοι έχουν και ζευγαρωτή και πλεχτή ή σταυρωτή ομοιοκαταληξία.***

*αν ήμουν φτερωτό πουλί (α)*

|  |
| --- |
| *Οι πρώτοι στίχοι, α΄ και β΄, έχουν ζευγαρωτή ομοιοκαταληξία.* *Οι άλλοι στίχοι έχουν σταυρωτή.* |

*με την λαλιά την πιο καλή (β)*

*το σύμπαν θα ξυπνούσα (γ)*

*αν ήμουν μια λουλουδιά (δ)*

*την πιο καλή μυρωδιά (ε)*

*στο σύμπαν θα σκορπούσα (στ)*

**Το μέτρο**

* Ιαμβικό: υ – (άτονη – τονισμένη) τα-τά
* Τροχαϊκό: - υ (τονισμένη – άτονη) τά-τα
* Αναπαιστικό: υ υ – (άτονη- άτονη – τονισμένη τα-τα-τά
* Δακτυλικό: - υ υ (τονισμένη-άτονη-άτονη) τά-τα-τα
* Μεσοτονικό: υ – υ (άτονη-τονισμένη-άτονη) τα-τά-τα

Όπου (-) τονισμένη συλλαβή και (υ) άτονη συλλαβη.

**Παραδείγματα**

* **Ιαμβικό μέτρο: υ –**

*«Για σε γλυκιά Ελλάδα, που τόσο σ΄ αγαπώ»* 🡪

 *για σέ/ γλυκιά/ Ελλά / δα, που το/σο σ΄α/γαπώ*

*τα-τά / τα-τά/τα-τά/(τα) τα-τά/ τα-τά/τα-τά*

* **Τροχαϊκό μέτρο: - υ**

*«πάντα κι όπου σ΄ αντικρίζω» 🡪 πάντα / κι όπου / αντικρίζω*

 *Τά-τα/ τά-τα/τά-τα/ τά-τα*

* **Αναπαιστικό μέτρο: υ υ –**

«στων Ψαρών την ολόμαυρη ράχη»🡪 «στων Ψαρών / την ολό/μαυρη ρά/χη»

 τα-τα-τά / τα-τα-τά/ τα-τα-τά/τα

* **Δακτυλικό μέτρο: - υ υ**

**«**Σύννεφα! Σύννεφα! Νύχτα και μέρα» **🡪** Σύννεφα!/ Σύννεφα! /Νύχτα και / μέρα»

 τά-τα-τα / τά-τα-τα/ τά-τα-τα/ τά-τα

**Παραδοσιακή και Νεωτερική/ Μοντέρνα ποίηση**

Η νεοελληνική ποίηση, με κριτήριο ορισμένα χαρακτηριστικά, διακρίνεται σε δυο μεγάλες ομάδες: την παραδοσιακή και τη νεωτερική (μοντέρνα) ποίηση.

|  |  |
| --- | --- |
| **Παραδοσιακή ποίηση** | **Νεωτερική / μοντέρνα ποίηση** |

 Χαρακτηριστικά μορφής

|  |  |
| --- | --- |
| **Έμμετρος στίχος** (στίχος με μέτρο, π.χ. ιαμβικό, τροχαϊκό, κλπ) με ρυθμό. | **Ελεύθερος στίχος,** χωρίς μέτρο και ρυθμό. |
| Ύπαρξη **ομοιοκαταληξίας**. | **Χωρίς ομοιοκαταληξία.** |
| Στίχοι με **σταθερό αριθμό συλλαβών**. | **Στίχοι χωρίς σταθερό αριθμό συλλαβών**. |
| Χωρισμός του ποιήματος σε **στροφές** με ίσο αριθμό στίχων. | **Δεν υπάρχει οργάνωση του ποιήματος σε στροφές σταθερής μορφής**. Αναπτύσσεται σε ένα ενιαίο σύνολο στίχων που θυμίζει πεζό λόγο. |
| **Αποφυγή διασκελισμών** (ολοκλήρωση του νοήματος σε έναν στίχο). | Ύπαρξη **διασκελισμού** (το νόημα του στίχου ολοκληρώνεται στον αμέσως επόμενο στίχο). |
| Τήρηση ποιητικών, γραμματικών, συντακτικών κανόνων και **κανονική χρήση σημείων στίξης.** | Αποφυγή κανόνων, **ακανόνιστη στίξη.** |

 Χαρακτηριστικά περιεχόμενο

|  |  |
| --- | --- |
| **Διατήρηση του νοήματος των λέξεων**. | Πολυσημία λέξεων, οι λέξεις αποκτούν καινούριο νόημα, **χρήση συμβόλων**. |
| **Εύκολος εντοπισμός του θέματος** του ποιήματος και λογική ανάπτυξή του. | **Δεν αποκαλύπτεται εύκολα το θέμα του ποιήματος.** |
| Έλλογη νοηματική αλληλουχία **(τα νοήματα ερμηνεύονται με την απλή λογική).** | Απουσία λογικής αλληλουχίας **(τα νοήματα δεν ερμηνεύονται με την απλή λογική).** |
| **Ο τίτλος του ποιήματος αποκαλύπτει το περιεχόμενό του** (προϊδεαστικός). | **Ο τίτλος δεν αποκαλύπτει το περιεχόμενο του ποιήματος**. |
| **Λυρισμός**: έκφραση συναισθημάτων. | **Δραματικότητα** στίχου. Ο ποιητής δε νοιάζεται να μας δώσει ένα ολοκληρωμένο νόημα, αλλά συχνά μας ξαφνιάζει, κόβοντας το στίχο σε σημείο που δεν το περιμένουμε. |
| Προσεκτική επιλογή λέξεων* Γίνεται προσπάθεια ώστε το ποίημα να **απέχει από τον καθημερινό λόγο**.
* **Επιμονή στα εκφραστικά μέσα**.
 | **Χρήση καθημερινής γλώσσας** χωρίς να επιδιώκονται οι εντυπωσιακές και σπάνιες λέξεις. |